བཞི་པའི་ཐད་ལ་རྒྱ་ནག་གི་དམངས་གཙོ་བསྒྱུར་བཅོས་ཁྲོད་ཀྱི་བོད་དོན་ཟེར་བའི་བརྗོད་དོན།རྒྱ་ནག་དམངས་གཙོ་བསྒྱུར་བཅོས་འཐབ་ཇུས་པས་བསྐྱར་བཞེངས་བྱེད་པ་ནི་མི་རིགས་མང་པོའི་གཅིག་གྱུར་གྱི་རྒྱ་ནག་རྒྱལ་ཁབ་གསར་པ་ཡིན།གཞི་འཛིན་ས་ནི་ས་ཆ་དང་གཅིག་གྱུར་ཆེན་པོ་ཡི་རྒྱ་མི་ཡིན།སྐུ་ཞབས་ཀྲང་གིས་དཔེ་བཞག་པ་ནི།ནུབ་རྒྱུད་གྲངས་ཉུང་མི་རིགས་འདུས་སྡོད་ས་ཁུལ་ཡིན།མི་འབོར་ཉུང་།ཤར་རྒྱུད་དུ་མི་འབོར་གནོན་ཤུགས་ཧ་ཅང་ཆེ།ནུབ་རྒྱུད་ས་འོག་ཏུ་རང་བྱུང་ཐོན་ཁུངས།ནུབ་རྒྱུད་ནི་འཐབ་ཇུས་རྒྱབ་ཕྱོགས་ཀྱི་རྟེན་གཞི་ཡིན།གལ་ཆེ་ཤོས་ནི་བོད་རང་བཙན་ཁེར་རྐྱང་གི་དོན་རྐྱེན་མིན་པར་དེས་ཤར་ཏུར་ཁི་སི་ཐན་དང་ནང་སོག་རང་བཙན་ལ་སྣེ་འཁྲིད་བྱེད་པ།སུ་ཞིག་སྲིད་སྟེགས་སྒང་ཡོད་པ་དང་།སུ་ཞིག་སྲིད་སྟེགས་སྒང་ལ་ཕེབས་པར་གྲ་སྒྲིགས་བྱེད་ཀྱི་ཡོད་པ།མི་དེ་ནི་རང་དབང་དམངས་གཙོ་པ་དང་ཡང་ན་དམར་ཤོག་ནང་ཁུལ་གྱི་བཅོས་བསྒྱུར་པ་ཡིན་ཡང་་་་་་སུ་སྲིད་སྟེགས་སྒང་ལ་ཐོན་ཡང་རྒྱལ་ཁབ་ཀྱི་མངའ་ཁོངས་གྱི་ཕྱེད་ཀ་ཤོར་པའི་ཉེས་མིང་གི་འགན་འཁུར་མི་ཐུབ།དེ་བཞིན་དེ་འདྲ་གནས་ཚུལ་བྱུང་དུ་མི་འཇུག་པ་ཡིན།མ་འོངས་པའི་དམངས་གཙོ་ལམ་ལུགས་ཁྲོད་བསྒྱུར་བཅོས་གཞུང་གསར་པས་ངེས་པར་དུ་རྒྱ་མི་སྟེ་འོས་འཕེན་མཁན་ཚོགས་སྤྱི་ཆེ་ཤོས་ཀྱི་རྒྱབ་སྐྱོར་ལ་བསམ་བློ་གཏོང་དགོས།བོད་ཤོར་བ་ཡང་ན་ཤར་ཏུར་ཁི་སི་ཐན་ཤོར་བ་ཡིན་ན་དམངས་གཙོ་བསྒྱུར་བཅོས་ཀྱི་ཁྲིམས་མཐུན་རང་བཞིན་མང་ཆེ་བ་བརླག་པ་རེད།རྒྱ་ནག་གི་དམངས་གཙོ་བསྒྱུར་བཅོས་ཁྲོད་ཀྱི་བོད་དོན་ཟེར་བའི་ལེའུ་བཅུ་གཉིས་པར།